અમારા સહયોગી અખબાર ટાઈમ્સ ઓફ ઈન્ડિયા દ્વારા પહેલા પ્રકાશિત ખબર મુજબ ભારત અને અમેરિકાએ આગામી વર્ષે દેશના પૂર્વી તટ પર પોતાની પહેલી મેગા ટ્રાઈ-સર્વિસ અભ્યાસ કરવાનો નિર્ણય કર્યો છે. આ માત્ર બીજી વાર હશે જ્યારે ભારત પોતાની સેના, નૌસેના અને વાયુસેનાના સંસાધનો અને મેનપાવરને કોઈ અન્ય દેશ સાથે યુદ્ધાભ્યાસ માટે તૈનાત કરશે. આ પહેલા ભારતે રશિયા સાથે પાછલા વર્ષે વ્લાદિવોસ્તોકમાં આવો યુદ્ધાભ્યાસ કર્યો હતો.